Máis contido, máis problemas: a loita dun representante de vendas Martech Zone\nPublicamos bastante sobre as ferramentas que aliñan os esforzos de vendas e mercadotecnia. Na miña opinión, os representantes de vendas teñen un traballo moito máis difícil de facer hoxe en día. O 59% do seu tempo realiza tarefas distintas á venda, como investigar a conta e xerar clientes potenciais. E os consumidores e as empresas poden facer investigacións extraordinarias en liña, avaliando características, beneficios, produtos, servizos, valoracións e comentarios.\nA pesar da abundancia de materiais de marketing dispoñibles, O 40% dos materiais de mercadotecnia non os empregan os equipos de vendas. Nas empresas incapaces de seguir o ritmo, os representantes de vendas quedaron relegados aos que tiveron pedidos sen moita oportunidade de facer unha contribución importante. Nas empresas que están por diante da curva, os representantes de vendas están completamente armados con todo o contido que precisan para axudar a descubrir os obxectivos do cliente potencial, construír autoridade e confiar con eles e guialos a través de obxeccións no ciclo de toma de decisións.\nesta infografía de Qvidian percorre un día na vida dun representante de vendas B2B moderno, destacando os retos que aparecen no camiño. ¿Saben os seus vendedores cando e como usar todo o contido, as ferramentas e a formación que lles deron para que poidan ser os asesores de confianza que esperan os compradores?\n8 de cada 10 representantes de vendas senten abrumado pola cantidade de información teñen que miralo, o que resulta en máis tempo dedicado a organizar e analizar feitos. A capacidade para responder e reaccionar ás necesidades do cliente potencial é máis importante que nunca ... e o marketing precisa potenciar as vendas nas empresas para que os representantes das vendas poidan proporcionar o contido correcto coa mensaxería perfecta en canto sexa necesario ou solicitado.\ntags: analizar necesidadespecharfollow-upsobrecarga de informaciónEntrevistaxeración de leadsaliñamento de mercadotecnia e vendasnegociarnegociaciónpresentarprospectoqvidiancontido de vendaseficacia nas vendasHabilitación de vendasrepresentante de vendasvendedorservizo


Chega unha nova edición de AndaGuláns, a ruta dos 20 muíños | Ponteareas.es\nChega unha nova edición de AndaGuláns, a ruta dos 20 muíños\nCelebrarase o vindeiro 20 de marzo cunha etapa de 12 e outra de 25 km, con visita a catro muíños en funcionamento e degustación de pan de millo\nAs persoas interesadas poderán inscribirse ata o vindeiro mércores 16 a través da web 25km.es\nA parroquia de Guláns prepárase para unha nova edición da súa andaina máis recoñecida. A Asociación Artística e Cultural de Guláns en colaboración co Club de Montaña Xistra e coa Federación Galega de Montañismo e co apoio do Concello de Ponteareas organiza a VI Andaina de Guláns, AndaGuláns o vindeiro domingo 20 de marzo.\nSerán dous percorridos, un de 25 quilómetros de distancia e outro de 12 km, nos que as persoas participantes pasarán por sendeiros, pistas forestais, cortalumes, sendeiros de cultivo e 20 muíños en diferente estado de conservación. “Convidamos a toda a veciñanza a participar nesta andaina que nos permitirá coñecer un pouco máis a parroquia de Guláns e o seu patrimonio, gozar dun día na natureza e da propia gastronomía da zona”, explicou a alcaldesa, Cristina Fernández Davila, durante a presentación da andaina este venres.\nPola súa banda, o concelleiro de Deportes, Miguel Bouzó, salientou que se trata “dunha andaina apta para todos os públicos na súa versión curta, o que a converte nunha actividade perfecta para gozar en familia dun día en contacto coa natureza e a historia da parroquia na compaña dos propios veciños e veciñas”.\nDurante a ruta as persoas participantes pasarán por catro muíños aínda en funcionamento, no que poderán velos moendo e “familiarizarse con ese cheiro a fariña que o impregna todo”, destacan dende a organización. O percorrido, apto para todos os públicos, terá unha parte didáctica, degustación de pan de millo recentemente feito nalgún dos muíños e viño de Guláns no final. A xornada rematará cun xantar popular con callos, empanada e roscón.\nO punto de encontro para a saída será a Asociación Artística e Cultural de Guláns ás 09.00 horas para as persoas que fagan o percorrido longo e ás 10.00 h para as que opten polo curto. O percorrido longo forma parte da Copa Galega de Andainas de 25km 2022, polo que tamén terá unha parte competitiva.\nHaberá un límite de 300 prazas para participar na andaina. As persoas interesadas deberán inscribirse antes do mércores 16 de marzo ás 23.59 horas a través da web de 25KM.\n← O Concello procede á limpeza de 25 parcelas para previr os incendios forestais\nO Goberno local celebra a aprobación do proxecto de mellora da N-120 en Ponteareas por parte do Ministerio →


Sen xornada nas ligas XOGADE, mini xornada dos equipos inscritos nas ligas FEGABA con só 3 equipos implicados.\nImos ver que tal lles foi, contado polos seus protagonistas.\nMINI INFANTIL FEMININO\nBODEGÓN O PESCADOR CBPS - ROSALIA PIO XII 37 - 13\nNunha soleada mañá de sábado debutaban as sonenses na fase polo título que disputan os tres primeiros da liga regular no pavillón de Roxos.\nChegaban as sonenses do Bodegón O Pescador CBPS con ánimo de revancha deportiva, trala anterior derrota sufrida ante este mesmo equipo.\nA dispusta de Roxos\nO partido non puido empezar peor, todo eran erros nas nosas xogadoras, tiros dados, pérdidas, concesión de rebotes, etc. que lles perimitiu ás santiaguesas adiantarse no marcador.\nSonense na trampa compostelana\nNo segundo cuarto as sonenses recuperáronse no marcador, non concederon canastras pero aínda seguían cometendo moitos erros para desesperación dos seus adestradores.\nO martirio do coach\nA partires do terceiro cuarto as nosas minis por fin arrincaron o motor, seguiron apretando os dentes atrás e anotando con algo máis de facilidade, collendo vantaxes xa por riba da decena de puntos.\nO camiño dos puntos\nEste traballo do terceiro cuarto continuou ata o final de partido, que rematou cunha vitoria das de Porto do Son por 37-13.\nXogaron: Xiana, Paula, Noa F., Noa I., Cayetana, Sara, Cristina, Olimpia, Isabela e a premini Lucía que tivo un papel destacado e que mostra un gran compromiso nos partidos coas súas compañeiras de categoría superior.\nPELETEIRO B - PACO'S MODA CBPS 38 - 72\nVisitaba o Paco's Moda CBPS a pista de Peleteiro ca liga xa ganada e coa centrados en facer o adestrado esta semana.\nDeixabamos a un lado a presión a toda a pista e centrámonos na defensa agresiva das líneas de pase e xogo sin bote en ataque.\nCostounos entrar no partido e os primeiros 15 min non foron bós, a escasa intensidade defensiva e os rebotes en ataque concedidos permitían ao Peleteiro manterse no partido.\nO obxeto de desexo.\nDespois da charla do descanso as cousas cambiaron e os sonenses mostraron a súa superioridade ata deixar no marcador unha clara vantaxe.\nXogaron: Henok, Abel, Martín Calo, Adrián, Isma, Miguel, Fran, Martín Ogando, Andrés e Noel.\nTIENDAS PILLADOS CBPS - BASKETDEZA LALÍN 70 - 52\nPolo motivador Bule\nSábado con un gran ambiente nas bancadas do pavillón David Vidal de Portosín. A ocasión o requería; o Tiendas Pillados CBPS xogaba en dúas canchas o partido máis importante do ano; primeiro, o seu fronte a Lalín e o domingo nos Tilos onde unha derrota dos locais lles daría o pase á fase de ascenso.\nEmpecemos polo sábado. Na convocatoria, seis xuveniles completaban a mermada lista de Juan Filgueiras. Poder contar con toda esta rapazada xa é un vitoria en si para o club.\nE de inicio, os locais demostraban estar á altura da cita cun 9-2 inicial. O xogo era fluido, as canastras froito dun gran xogo colectivo e, en canto se apretou en defensa, a vantaxe non deixaría de medrar ata os 15 puntos do descanso.\nO partido parecía encarrilado cando a diferencia subiu ata os 20 puntos. Pero unha press a toda cancha do equipo lalinense colapsaba aos sonenses que deixaron de xogar durante uns minutos. Neses intres, a diferencia baixou ata os 10 puntos e as sensacións non eran boas.\nDesa confusión emerxiu a figura do xuvenil Toño. O rapaz foi o encargado de subir o balón con autoridade, poñendo deste xeito o equipo de novo no bó sentido. Superado o bache, a vitoria foi clara.\nCoa súa parte do contrato cumprida, o Tiendas Pillados CBPS agardou o resulatado do domingo. E sobre as 21h caía o mazazo; Os Tilos vencía de 9 a Padrón e se metía na fase de ascenso grazas ao basketaverage.\nPero esta decepción non pode empañar a gran campaña do senior que, cunha marca 10-6 final, firmou a súa mellor tempada en 3 anos de vida. E o grupo rematou sendo moito máis equipo do era ao principio. Iso tamén é outra vitoria.\nA galería das estupendas fotos de Uxío, aquí


En marcha as obras do primeiro Centro Sociocomunitario de Valdoviño | Concello de Valdoviño\nEn marcha as obras do primeiro Centro Sociocomunitario de Valdoviño\nEnviado por admin a Sáb, 08/06/2019 - 14:42\nO alcalde, Alberto González, xunto ao concelleiro de Obras, Benito Vega, realizaba unha visita de inicio de obra ao antigo mercado municipal, espazo que acollerá nuns meses o primeiro Centro Sociocomunitario de Valdoviño. Será tras a intervención en marcha, cuxa primeira fase foi adxudicada á empresa Areco Arquitectura por un importe de 236.295,01 euros. Uns fondos que cofinancian Xunta e Concello, ao igual que a segunda fase.\nUnha e outra teñen o mesmo obxectivo: a rehabilitación integral do antigo mercado municipal para usos sociais. As dependencias sitúanse á entrada da parroquia de Valdoviño, na estrada de Cedeira, e na área de influencia do Centro de Saúde, do Auditorio, do Museo do Surf e da Casa da Cultura. Actualmente alberga as dependencias da Garda Civil e do Xulgado de Paz, aínda que a maior parte da súa superficie, noutrora mercado, estaba en desuso tras a xubilación da titular do único negocio que durante anos ocupou o inmoble. Así, hoxe en día, o local utilizábase como almacén municipal.


A Guarda regresa este domingo á época castrexa - Concello da Guarda\nDate 27 Agosto, 2019\nO vindeiro domingo día 1 de setembro a Alameda da Guarda acolle a cuarta edición da Festa Castrexa, un evento no que se mistura a gastronomía coa exaltación das raíces castrexas da vila da Guarda, contando con moita animación e actividades paralelas ao longo do día.\nA Festa Castrexa arranca o domingo ás 11:00h con música, obradoiros relacionados coa cultura castrexa, apertura da Feira de Artesanía e saída dunha Andaina de dificultade baixa na que se visitará o Castelo de Santa Cruz e diferentes espazos do casco urbano da Guarda como a Igrexa Parroquial ou a Praza do Reló. Nesta andaina visitaranse tamén as exposicións de maquetas de Praxíteles González e Ramón González, amosando boa parte da arquitectura da comarca do Baixo Miño.\nA partires das 13:00h realizarase un xantar no que se contará cunha oferta gastronómica na que se inclúen churrasco, polbo, carne ó caldeiro, empanadas, mexillóns, chourizos e sobremesas. Amenizarán o xantar as actuacións en directo dos grupos Do Lusco ó Fusco, Tralo Mosteiro ou A Boalleira.\nÁs 15:30h terá lugar unha exhibición de talla e escultura con motoserra, así como o inicio dos xogos populares para nenos.\nXa para rematar, ás 18:00h realizarase un concerto Folk.\nTag:A Guarda, festa castrexa, Festas, gastronomía, turismo\nA unidade móbil de doazóns de sangue estará instalada na Guarda o venres 6 e sábado 7 de setembro\nEste sábado celebrase o IV Encontro da Canción Mariñeira


190 Proxectos de emprendemento compiten por participar en ViaGalicia | Noticias Vigo\n190 Proxectos de emprendemento compiten por participar en ViaGalicia\nPublicado por Noticias Vigo o día 17/04/2019 na sección de Galicia,Vigo\nViaGalicia, a aceleradora impulsada por Zona Franca de Vigo e Xunta de Galicia e recentemente recoñecida como a mellora aceleradora de España no ránking Funcas, recibiu un total de 190 propostas de emprendedores na súa 6ª edición.\nDavid Regades, delegado de Estado en Zona Franca de Vigo, indicou que “desde Zona Franca tamén aceleramos o noso traballo para que as ideas de negocio convértanse en empresas de éxito, por iso cualificouse a ViaGalicia como mellor aceleradora de España 2019 e por iso, cada ano, novas empresas incorpóranse ao tecido empresarial galego diversificándoo e fortalecéndoo”. Pola súa banda, Francisco Conde, conselleiro de Economía, Emprego e Industria da Xunta de Galicia, recalcou “a importancia do papel de aceleradoras como ViaGalicia para seguir consolidando a aposta por impulsar proxectos de emprendemento en Galicia”.\nEntre as propostas inscritas para esta edición, destacan os proxectos relacionados coas Tecnoloxías da Información e Comunicación (TIC) que supoñen un 23% do total, seguidas de ideas de negocio vinculadas ao sector da Agroalimentación e Pesca (12%), Turismo e Hostalería (10%) e Téxtil e Moda (8%).\nO Comité Técnico de ViaGalicia, que contará co apoio de entidades colaboradoras e centros tecnolóxicos para a valoración dos proxectos, seleccionará ata un máximo de corenta propostas por sede (Vigo e Lugo), tendo en conta as súas capacidades de innovación, invertibilidad, acelerabilidad e relevancia. Para iso, desde ViaGalicia realizaranse diversas entrevistas cos promotores dos proxectos co obxectivo de coñecer mellor as súas propostas, aclarar algunhas dúbidas e coñecer aos equipos e o seu grao de compromiso. En xuño coñeceranse os proxectos seleccionados, que pasarán a participar no Startup Day. Será nesta xornada cando se evaluen as competencias individuais e de equipo dos emprendedores e a súa capacidade para conducir estes proxectos cara ao éxito, e poderanse seleccionar ata 40 proxectos (20 por sede) para a súa pre-aceleración durante a fase de Academia.\nEsta sexta edición conta cun orzamento de 2 millóns de euros destinado a formación, asesoramento, mentoring, coworking e financiamento dos proxectos que participen no programa de aceleración.\nViaGalicia é unha aceleradora impulsada polo Consorcio da Zona Franca de Vigo e a Xunta de Galicia, cuxo obxectivo é apostar por proxectos innovadores, acelerables e invertibles a través da súa participación nun amplo programa de formación, mentoring, coworking e financiamento. Desde a súa posta en marcha no ano 2013, xa se investiron 8 millóns de euros neste programa de aceleración, no que se analizaron máis de 1.000 propostas presentadas, axudando á definición do modelo de negocio de ata 160 proxectos. En total, formalizáronse 68 empresas, das cales o 80% permanecen activas, xerando así 340 novos empregos –o 83% indefinidos- e captando ata 19 millóns de euros de financiamento, o 52% privada.\nOs emprendedores participantes na aceleradora ViaGalicia…\nNa procura de 12 proxectos de emprendemento no sector…\nSherpa do Mar dá a coñecer os 12 proxectos empresariais de…\nDous alumnos galegos compiten desde hoxe nas olimpíadas…


Outra de Medallas... I\nUnha vez máis presento a persoas que por motivos diversos tiveron medallas ou diplomas concedidas por institución militares ou políticas.\nHoxe porei tres breves notas que fan referencia a tres bueueses que recibiron medallas en momentos moi distintos e por motivos tamén diferentes.\n1º.- Comezaremos na afastada Filipinas a finais do século XIX cando con data de 19 de marzo de 1876 (Real Orde de 28-6-1880) concedéuselle a Cruz de Prata da Orde do Mérito Militar ao bueués José Fazanes Costas para premiar os servizos prestados coma clase de tropa.\nJosé Fazanes era artilleiro do Rexemento de Artillería Peninsular do Exército de Filipinas.\nA condecoración levaba parella unha contía económica de dúas pesetas con cincuenta céntimos mensuais.\n2º.- Por Real Orde 10 del novembro de 1927 (Diario Ministerio de Marina 12/11/1927) concédeselle a Cruz de Prata con distintivo branco, pensionada con 300 pesetas anuais, durante o seu tempo de servizo, ao condestable José Estévez Ferradás, de Beluso, destinado en Marín, polo salvamento de dous mariñeiros que caeran ao compartimento do dique de proa do cruceiro Blas de Lezo, o día 4 de maio do ano 1926, mentres estaba reparándose na cidade de Ferrol.\n3º.- Na conmemoración do 18 de xullo de 1954 e a proposta da Xefatura Provincial do Movemento foille concedido o ingreso na Orde de Cisneros entre outros, con Cruz de cabaleiro ao alcalde de Bueu, José Mª Massó García.\nAnos despois a primeiros de xuño de 1965 o Ministerio da Gobernación concédelle a Encomenda da Orde do Mérito Civil coa categoría de encomenda sinxela, a seis alcaldes e dous secretarios da provincia de Pontevedra. Un deses alcaldes condecorados foi José Mª Massó García.\nEtiquetas: 1876, 1927, 1954, 1965, Jose Mª Massó, medallas


Hernán del Valle «Dicir que asumir o salvamento provocaría un efecto chamada é un argumento cruel»\n«Dicir que asumir o salvamento provocaría un efecto chamada é un argumento cruel»\nO director de Asuntos Humanitarios de Médicos sen Fronteiras, Hernán do Val, cre que a traxedia se dispara aínda máis polo cambio de perfil das persoas que emprenden esa desesperada viaxe a Europa\nM. C..Redacción / a voz, 22 de abril de 2015.\nO que está a pasar no Mediterráneo é unha traxedia que se dispara aínda máis polo cambio de perfil que están experimentando as persoas que emprenden esa desesperada viaxe a Europa. Porque non só hai que ter en conta o incremento de inmigrantes que xogan o seu futuro a unha única carta, tamén o feito de que «cada vez hai máis mulleres con nenos». É o que explica o director de Asuntos Humanitarios de Médicos sen Fronteiras, Hernán do Val. Esas razóns son as que levaron a esa oenegué a pór en marcha a partir do 1 de maio unha operación de rescate propio no mar en colaboración con Moas, outra organización con sede en Malta.\n-¿Como é o operativo que porán en marcha?\n-É un barco de 40 metros que está dedicado a rescatar a inmigrantes que tratan de chegar a Europa por mar. Moas Malta xa fixo esta operación e o ano pasado rescatou a 3.000 persoas. O barco ten unha tripulación de vinte presentas que está especializada en rescate marítimo, levan un equipo de observación aérea e traballan en colaboración coa Garda Costeira Italiana. Ademais de expertos en rescate, a bordo tamén hai médicos e enfermeiras, porque máis aló do recoller a esas persoas do mar hai que darlles axuda médica.\n-Non fai moito un grupo de inmigrantes que xa rescataran faleceron de frío na cuberta dun barco.\n-Hai que ter en conta que esa xente é moi vulnerable. O Mediterráneo ten unhas condicións moi extremas. Pode facer calor polo día, pero moito frío pola noite.\n-O primeiro ministro Matteo Renzi lanzou unha mensaxe hai días que asusta. Explicou que Italia estaba a realizar rescates practicamente en estado de abandono. ¿Opina igual?\n-No 2014 Italia lanzou a operación Mare Nostrum. Logo cancelárona e o Frontex puxo en marcha a operación Tritón. Parece inexplicable que suspendan o primeiro deses operativos cando cada vez chegan máis persoas ao Mediterráneo. Mare Nostrum non é como a do Frontex, porque tiña máis orzamento e máis barcos. Ademais a zona de cobertura na que operaba era moito máis próxima a Libia, que é o país do que parten a maior parte dos barcos. Agora hai menos diñeiro e menos buques. Pero, ademais, eses buques operan máis preto das costas de Europa. Tampouco teñen o mandato de salvamento.\n-Precisamente hai uns meses Europa abriu o debate sobre o feito de que Frontex asumise o mandato de salvamento. Houbo ministros como o noso de Interior que dixeron que iso podería provocar un efecto chamada .\n-O argumento do efecto chamada é cruel e falaz. Non ten sentido ningún. Esa viaxe é algo que se pensa moito antes, non depende de que haxa alguén encargado do rescate ou non. Ademais, a xente que vén ponse en mans de organizacións que teñen niso un medio de ingresos. Con Mare Nostrum foron 3.300 as que chegaron ás costas de Italia. Este ano, que non hai operación, xa van polas 4.500. Xa que logo, a capacidade de rescate non ten que ver coa cantidade de persoas que tratan de chegar a Europa.\n-Ademais da operación que porán en marcha o día 1, ¿que traballo fai a súa oenegué coa inmigración?\n-Desde hai anos traballamos nos países de orixe das persoas que tratan de chegar a Europa, onde hai conflitos ou pobreza. Tamén estamos en Lampedusa e Ragusa.


Servizos de mantemento e reparación - Elixe o mellor servizo\nestragado pode estragar o\nteu mellor momento\nElixe o tipo de servizo que necesitas para o teu fogar\nA mellor cobertura para os teus electrodomésticos\n• Reparación urxente en menos de 3 horas\n• Servizo mañoso + Info\n• Garantía 6 meses en reparacións\n• 10% dto. durante o primeiro ano\nReparación de electrodomésticos e mantemento do aire acondicionado ou bomba de calor.\n. Servizo mañoso + Info\n• Revisió anual preventiva de l'aire condicionat o bomba de calor\nIVE incluído - Mantemento anual\nO servizo do experto en gas, coa mellor asistencia e coberturas\nServizo técnico de reparación de caldeiras.\nServizo técnico para a calefacción e aparatos de gas natural.\n• Revisión anual preventiva da caldeira, instalación da calefacción e aparatos de gas natural\n• Inspección periódica cada 5 anos\nServizo técnico de mantemento e reparación + termóstato intelixente con cable\n• Garantía 6 meses en reparacións.\n• 10% dto. durante o primeiro ano.\n• Revisión anual preventiva da caldeira, instalación da calefacción e aparatos de gas natural.\n• Termóstato intelixente con cable: aparato e instalación incluídos.\nA asistencia completa para o teu fogar\nReparación urxente en fontanaría, ferraxaría e cristalería e asistencia xeral para o fogar.\n• Asistencia xurídica, xestoría e outras xestións do fogar\n• 10% dto. o primeiro ano\nReparación de electrodomésticos + asistencia para o fogar\nAntes: 9,50 € a o mes\nServizo técnico de reparación e asistencia para o fogar.\n• Reparación de caldeiras\nAntes: 17,50 € a o mes\nCondicións da oferta - Servihogar¹\nDispoñible os 365 días do ano\nReparación urxente de electrodomésticos e calefacción\nUnha modalidade para cada tipo de necesidade\nO servizo de reparación de avarías que cobre o desprazamento e as 3 primeiras horas de man de obra gratis.\nEsta modalidade ofréceche a tranquilidade e seguridade de contar con profesionais expertos cando os necesitas.\nO servizo de reparación e mantemento que, ademais das coberturas da modalidade Xpress, inclúe a revisión anual preventiva do aire acondicionado e a calefacción.\nEsta modalidade ofréceche as mellores coberturas e asegura o correcto funcionamento dos teus equipos cada ano.\nO servizo de reparación e mantemento con termóstato intelixente para graduar a temperatura dende o móbil.\nEsta modalidade, ademais das coberturas Complet, ofréceche unha solución eficaz para xestionar o teu consumo de forma eficiente e aforrar na túa factura.\nResolve as túas urxencias\nnun só clic.\nTodas as xestións desde o móbil\n1. Báixasche a aplicación\n2. Indica cal é o equipo afectado\n3. Describe o problema e detalla o nivel\n4. Mediante unha notificación saberás que\nestamos a traballar na túa solicitude\nPor que me convén contratar un servizo de mantemento do fogar?\nÉ obrigatorio ter un servizo de reparación eléctrica ou facer a revisión da instalación e aparellos eléctricos?\nQue necesito para contratar online calquera destes servizos de mantemento?\nÉ conveniente dispoñer dun bo servizo de asistencia no fogar para estar preparado ante calquera cambio ou contratempo que che poida xurdir ou simplement para atender calquera necesidade que requiras na túa día a día: unha mudanza, arranxar persianas, cristais rotos, colgar cadros, pintar, cambiar a cerrajería, montar de mobles, etc. Nestes casos, Servihogar é o teu asistente integral para o fogar, é a solución experta e de confianza.\nA normativa RITE RD1027/2007, do 20 de xullo de 2007, recomenda a revisión preventiva anual do equipamento de climatización: aire acondicionado e bomba de calor. Por iso, é importante contar cun servizo experto de revisión e reparación da instalación e aparellos eléctricos.\nA lei establece que o responsable da titularidade ou, na súa falta, o usuario da instalación de gas da vivenda, é responsable do mantemento, a conservación e o bo uso da instalación de gas.\nO Regulamento de instalacións térmicas de edificios, RITE (RD 1027/2007, do 20 de xullo), indica a necesidade de realizar unha revisión periódica da caldeira. Por iso, é importante contar cun bo servizo de revisión e reparación da instalación e aparellos de gas.\nMantemento dos aparellos de gas, para minimizar consumos, avarías ou fallos futuros.\nRevisión da instalación de calefacción (circuíto hidráulico, caldeira e radiadores) para clientes con calefacción de gas. Comprobación do correcto consumo dos seus aparellos de gas.\nSe xa es cliente noso, identifícache e só terás que validar a modalidade do servizo que escolliches.\nNIF, NIE ou Pasaporte (e se non es cliente noso, pedirémosche que achegues unha foto ou copia do mesmo).\nSe cambias de opinión sobre o servizo que escolliches, sexa cal for, dispós de 15 días para anular a túa solicitude, sen custo algún.\nServizo técnico de reparación e asistencia para o fogar\nContrata o teu servizo técnico de reparación e/ou mantemento de forma online en tan só 2 minutos. É rápido e sinxelo. Só tes que elixir a modalidade que encaixe coas túas necesidades e nun par de clics xa o tes!\nAproveita agora e contrata con desconto.\nTens 10% de desconto en todas as modalidades durante o primeiro ano.\nAo contratar calquera dos nosos servizos contarás cun equipo de técnicos expertos en asistencia e reparación para ter sempre a punto o equipamento do teu fogar: electrodomésticos multimarca, aire acondicionado e/ou bomba de calor, calefacción e caldeiras de gas natural e calquera outra incidencia en cristalería, fontanería ou cerrajería de teu fogar.\nO noso servizo técnico de reparación e asistencia ofréceche:\n• Desprazamento e 3 horas gratis de man de obra\n• Asistencia de reparación urxente en menos de 3 horas\n• 24 horas ao día, todos os días do ano\n• Garantía de 6 meses en todas as reparacións\n• E a modalidade de mantemento o inclúe ademais unha revisión anual preventiva.\nNon o penses máis e gaña en tranquilidade!\nPorque coidamos do teu fogar, ofrecémosche estes servizos. Confia nos nosos expertos o mantemento e a reparación dos teus electrodomésticos e aparellos de gas.\nContrata agora o teu servizo de mantemento e reparación!


Ramón Valcarce, un crego galego consecuente - Praza Pública\nluns 22, xullo 2013\nMoncho para tod@s foi unha persoa entrañable que non daba dous pasos polas rúas coruñesas sen que alguén o parase para botar unha parrafada. O seu xeito de ser, campechano, aberto, ocorrente, coherente, sen pelos na lingua “eu son así de bruto”, peculiar, a súa axenda eran os envases dos celtas curtos que fumaba, e acostumaba poñer simpáticos e sempre cariñosos alcumes a amigos e coñecidos adaptándoos ao seu entender (pachangas, electricista, traxedias, intelectual…) fixo de Moncho un home querido e imborrable para quen o coñecese e máis aínda para a xente común. Consecuente coas súas crenzas relixiosas fíxose sacerdote, consecuente coas súas ideas sociais comprometeuse politicamente.\nAs súas misas eran celebracións participativas, as homilías proclamas liberadoras, o labor pastoral espertador de conciencias, manifestarse por causas xustas era, tamén, unha forma de oración\nAs súas misas eran celebracións participativas, as homilías proclamas liberadoras, o labor pastoral espertador de conciencias, manifestarse por causas xustas era, tamén, unha forma de oración. Foi un sacerdote atípico, convertía o templo parroquial en escenario de difusión socio-cultural para os veciños.\nDaba para comungar pan de molete. Solucionou a incomodidade dunhas monxas maiores que tiñan que percorrer un longo camiño para recibir a comuñón diaria, dándolles un feixe de hostias consagradas nun recipiente e dicíndolles que non se sacrificasen máis, que as levasen e todos os días tomasen unha na súa propia casa sen ter que desprazarse ata a igrexa. Cubría o púlpito da igrexa parroquial coa bandeira galega nacionalista. Doou, pola súa conta e risco, parte do terreo inutilizado da reitoral á parroquia para facer un campo de fútbol ante o abraio e correspondente rifa do arcebispado, e hoxe está aí para desfrute dos veciños, mentres a reitoral e o seu contorno sofre un total abandono por parte da xerarquía eclesiástica. A un malandrín que entrou un día na súa casa para roubalo e golpealo, convenceuno para que desistise, e non só, se non que rematou chorando, pedíndolle perdón e durmindo aquela noite na reitoral; días máis tarde o ladrón foi detido, e confesando os seus delitos, a garda civil decatouse do da casa do cura de Sésamo e ameazouno de acusalo de encubridor por non denunciar o caso.\nFoi un cura épico. Abriu as portas da reitoral a todos os antifranquistas da época para as súas xuntanzas e deixou o seu soto para que agochasen os seus materiais subversivos\nFoi un cura épico. Abriu as portas da reitoral a todos os antifranquistas da época para as súas xuntanzas e deixou o seu soto para que agochasen os seus materiais subversivos. Detido pola garda civil nunha xuntanza opositora en Betanzos xunto con outras persoas, nada máis chegar ao cuartel díxolles “eu son o responsable de todo” a pesares de que estaba na reunión como un convidado máis; alí non se quedou quieto cando un garda civil deulle unha labazada e respondeu dalgún xeito, tan abraiados quedaron por aquela ousadía inédita nun detido, que deseguida viñeron outros gardas berrando “aos chulos sabemos como tratalos”, logo un vello tenente intentou volver a golpealo, chamándoo “senvergoña, enfrontarse ás forzas de orde público” pero Moncho volveu non quedar quieto e paroulle o golpe, logo entrou outro garda advertíndolle “a quen se lle ocorre pegar a un garda, tivo sorte, ese garda é moi nervioso e puido sacar a pistola e matalo”, por fin apareceu o garda nervioso na estanza onde estaba Moncho que, coas mans esposadas, lle pediu que lle sacase o rosario do peto, e ao tempo que o facía o garda lle dicía “ ten coidado, non empecemos, nada de trucos”; Moncho, pola súa parte, dixera “non sei se cheguei a pegarlle, póñoo en dúbida, pois nin teño forza nin son pelexón, el si que me arreou forte”. Barbaramente torturado noutra detención, pasado o tempo, recoñeceu nas rúas d´A Coruña a un dos seus torturadores, achegoúselle e invitouno a tomar unha cervexa, e alí estivo no bar falando co seu “inimigo” amosando unha humanidade abraiante.\nBarbaramente torturado noutra detención, pasado o tempo, recoñeceu nas rúas d´A Coruña a un dos seus torturadores, achegoúselle e invitouno a tomar unha cervexa\nFoi un crego de combate na súa concepción dun cristianismo emancipador, de xeito que asumiu o compromiso político no campo nacionalista integrándose nas súas organizacións, considerando que ese era o seu deber como presbítero; a política só tiña sentido para estar ao servizo dos máis débiles contra os poderosos, polo tanto para Moncho participar nela era unha demostración de fidelidade a Xesús e ao pobo ao que pertencía, e fíxoo con todas as consecuencias “eu poño meu cativo gran para liberar a nosa nación colonizada, si morro por ela ou son tirado na cuneta acéptoo”.\nA súa semente segue viva, e o sábado 31 de agosto lembrarémolo no 20 cabodano do seu falecemento, nas Encrobas\nEse era Moncho Valcarce. A súa semente segue viva, e o sábado 31 de agosto lembrarémolo no 20 cabodano do seu falecemento, nas Encrobas, no lugar de Pontoxo, onde se erixe a súa efixie nun monolito dedicado a todos os que loitaron pola defensa daquelas terras.


Xosé Robles Pazos - Wikipedia, a enciclopedia libre\nxornalista, tradutor, profesor universitario, escritor, político e autor\nXosé Robles Pazos, nado en Santiago de Compostela en 1897 e finado en 1937, foi un profesor, tradutor, e activista de esquerdas galego.\nDowntown, debuxo de Xosé Robles, 1928\nNaceu en Compostela nunha familia aristócrata. Criouse en Madrid, onde o seu pai, que foi tradutor ocasional de poesía galega, traballaba como arquiveiro. Estivo na Institución Libre de Enseñanza. Coñeceu a John Dos Passos por casualidade durante unha viaxe a Toledo e introduciuno no ambiente intelectual de Madrid. Animado por Dos Passos postulouse como candidato a profesor na Johns Hopkins University e foi aceptado. Trasladouse a Baltimore en 1920 coa súa muller, Márgara Villegas e o seu fillo. Converteuse en amigo de Dos Passos, tamén militante radical de esquerdas, e no seu tradutor ao castelán. Aínda na actualidade está vixente a súa tradución de Manhattan Transfer. Tamén traduciu algunhas obras de Sinclair Lewis.\nCando aconteceu o golpe de Estado do 18 de xullo de 1936 Xosé Robles estaba de vacacións en España. Apoiou a causa republicana, traballando de tradutor para o Ministerio da Guerra. Coñecedor da lingua rusa, foi nomeado tenente coronel polo Goberno e asignado como tradutor e colaborador do xeneral Vladimir Gorev. Pero a súa visión independente levouno a un conflito cos axentes da Unión Soviética, que estaban a conseguir cada vez máis poder no goberno e na zona republicana.\nA comezos de 1937 Xosé Robles desapareceu. O xornalista estadounidense de esquerdas Josephine Herbst, nunha visita á fronte de guerra, descubriu que fora arrestado e fusilado por ser un espía das tropas franquistas, e deu esta información a Ernest Hemingway e Dos Passos, que estaban en Madrid. As circunstancias exactas da súa morte nunca foron clarificadas, poñéndose en dúbida o cargo de ser espía das tropas fascistas. Pola contra, suxeriuse que foi matado por axentes da NKVD (liderados por Alexander Orlov), xunto a outros militantes de esquerda como Andreu Nin.\nA morte de Xosé Robles provocou a ruptura da amizade entre Hemingway e Dos Passos. Hemingway xustificou a morte, como necesaria en tempos de guerra, mentres que Dos Passos, conmocionado pola morte do seu amigo, rompeu o seu compromiso coa esquerda e comezou a súa deriva cara á dereita.\nXosé Robles era irmán de Ramón Robles Pazos, militar franquista, que chegou a tenente xeneral.\nStephen Koch, "The Breaking Point: Hemingway, dos Passos, and the Murder of Jose Robles", artigo de George Packer en The New Yorker, 31 de outubro de 2005 (en inglés).\nMartínez de Pisón, I.: Enterrar a los muertos (2005). Editorial Seix Barral (en castelán).\nPreston, P.: We Saw Spain Die. Foreign Correspondents in the Spanish Civil War. Constable, Londres, (2008)\nTraído desde "https://gl.wikipedia.org/w/index.php?title=Xosé_Robles_Pazos&oldid=5818517"


DIVES GALLAECIA: Memento mori\nOnte, no Salón Teatro de Santiago, tivo lugar a estrea mundial de Memento mori, a última curtametraxe de Artekille, ou sexa, Marisa Otero, compañeira de galego e colaboradora en varios dos proxectos de Dives Gallaecia.\nA factura, profesional. Os actores fantásticos. Iluminación e fotografía, cabeceira, efectos especias, un dez! Espero que dentro de pouco poidamos ter un proxecto similar relacionado con Mundo Clásico!\nDe momento terémonos que contentar cos versos de Horacio que figuran no tráiler:\n"Filtra o teu viño, e neste espazo de tempo\nrecorta as esperanzas a longo prazo.\nMentres falamos terá fuxido o tempo.\nGoza do presente, sen fiar o máis mínimo no mañá".\nVina liques, et spatio brevi\nTu ne quaesieris quem mihi,\nquem tibi finem di dederint\nE se vos parecen esaxerados os meus eloxios anteriores, xuzgade vós mesmos:\nPublicado por Álvaro P. Vilariño en 17:39\nEtiquetas: artekille, Latinismos, memento mori


Como de nacional é un premio?\nNon é misterio ningún, e si denota virtudes, que Xesús Fraga merecía un premio nacional e que lle chegaría antes ou despois. Hai escritores así, cun don que atrapa miradas que os recoñecen, produto dunha suma de talento, acerto literario e, quizais, algo de sorte. O premio só é, para eles, a variña máxica que os fai brillar. Pero cando se chama Premio Nacional de Narrativa e recae sobre unha novela galega, debrúzanse sobre ela a maxia da lectura na lingua vedada e o privilexio do acceso ao nivel descoñecido dun país enteiro. A atención, as vendas e as lecturas de todo premio convértense aquí en conquistas para toda unha literatura e a súa lingua, que consegue das variñas do Estado o que non fai a xestión do seu propio Goberno.\nÉ curioso que leve o nome de «nacional» un premio que procede dun certo imperialismo literario que olla as demais literaturas do seu territorio con condescendencia, coma se a riqueza inmensa dunha lingua propia na que escriben os escritores con don fose de bagatela nos casos galego, catalán e vasco, linguas claramente menos consideradas na nómina do galardón (e xa non digamos se, ademais, es autora). Por iso nós, tan afeitas ao cainismo dos ambientes literarios, deberiamos facer propio o Premio Nacional de Narrativa para Virtudes e misterios, un libro que o seu autor podería ter escrito en inglés, por certo. Como escribas desta lingua que agoniza, precisamos o don de Xesús Fraga para colocarnos do outro lado do telón de grelos. Non saben o difícil que é iso.\nDeclarémonos desde xa okupas do talento literario deste autor que, desde a súa virtuosa temperanza, colocou o cambio xeracional da novela galega no mapa dun Estado que, de vez en cando, en lugar de esmagar nacións, as eleva coas ás do talento.\nArchivado en: Xesús Fraga Okupas


Qué é o TFG: É un traballo persoal que cada estudante realizará de xeito autónomo baixo as orientacións dun/dunha titor/a académico/a. Poderá revestir una orientación teórica ou práctica.\nProcedemento: o procedemento de aprobación de propostas temáticas e asignación de titores contémplase no regulamento de TFG de Ciencias Sociais e da Comunicación.\nCalendario xeral de TFG e TFM para o curso 2021/2022 (CAV)\nCalendario xeral de TFG e TFM para o curso 2021/2022 (PRP)\nCalendario xeral de TFG e TFM para o curso 2021/2022 (DXP e Máster en Dirección Pública e Liderado Institucional)\nCada titulación especificará as datas concretas de solicitude e defensa dentro deste marco.\nO alumnado continuará tendo as dúas oportunidades para a defensa do seu TFG ou TFM incluídas na matrícula:\n1ª oportunidade: defensa no mes de xuño.\n2ª oportunidade (para alumnado que non defendeu na primeira oportunidade ou que obtivo a cualificación de suspenso): defensa no mes de xullo ou no mes de setembro.\nComo norma xeral, o alumnado que se presente á segunda oportunidade defenderá o seu traballo no mes de xullo.\nCando o alumnado acredite a imposibilidade de desenvolver axeitadamente o seu proxecto como consecuencia da situación de excepcionalidade que se produce polo peche dos centros (por exemplo, por falta de acceso a material técnico), poderá solicitar ao seu titor/titora a entrega e defensa do traballo no mes de setembro.\nO titor ou titora que considere que se cumpren as condicións para pospoñer a entrega e defensa ao mes de setembro, trasladará á coordinación de TFG / TFM correspondente, nas datas que esta indique, a solicitude de defensa en setembro, cun informe que xustifique a dificultade para presentar e defender o traballo en xullo.\nA Comisión Académica de cada Grao ou Máster ou a persoa coordinadora de TFG ou TFM analizará as solicitudes e valorará a súa aprobación.\nAvaliación: Neste punto o tribunal rexerase polo disposto nas Normas de Xestión Académica para as Titulacións de Grao regulados polo Real Decreto 1393/2007 (actualizado o 3 de xuño de 2016).


#Sermos354: Feixoo xa non presume de Pemex - SOCIAL - Sermos Galiza - Diario de intereses galegos\nRedacción 10 xullo 2019 18:51 h.\nAs portadas do semanario.\nChega un novo semanario en papel Sermos Galiza, que suma xa 354 números e faino cun Tema de Primeira sobre a posibilidade dunha denominación de orixe propia para o aceite galego. Continúa cunha nova entrega de A ollo nu, sección asinada por Xoán Costa, e polas columnas de opinión de Luz Darriba e Mercedes Queixas.\nEn Sociedade, abrimos cunha reportaxe sobre os escravos galegos nas azucreiras de Cuba e con outra sobre os estereotipos relacionados co verán que pesan sobre as mulleres.\nEn economía, escribimos sobre as razas gandeiras galegas e sobre os fracasos económicos de Feixoo á fronte da Xunta e continuamos cunha análise da situación que sofre Ciudadanos na Galiza e cunha reportaxe sobre a nova lei de patrimonio natural, que o Goberno galego vén de levar ao Parlamento.\nEn internacional, debruzámonos sobre as novas caras dirixentes da UE.\nAbrimos o Fóra de Serie cunha reflexión do arqueólogo e museólogo Felipe-Senén sobre Arretén, parroquia de Padrón, e a súa riqueza cultural, e continuamos cunha entrevista a Fernando Fernández Rego, autor dun gran volume sobre a historia da música na Galiza.\nAs columnas desta semana asínanas Pepe Barro e Iago Varela. Ademais, publicamos unha nova entrega de As notas do mar levado, así como unha andaina á Ecovía do Vez.\nO galego e o português são a mesma língua? é o libro que analiza Mario Regueira. Andrés Castro fai o propio co filme Van Gogh, ás portas da eternidade. Ademais, o crítico teatral Manuel Xestoso amósanos a súa visión sobre o Centro Dramático Galego.


Nós » LibreOffice\nLibreOffice é un software dirixido e desenvolvido por unha comunidade que é un proxecto da organización sen ánimo de lucro, The Document Foundation.\nLibreOffice desenvólveno usuarios, como vostede, que cren nos principios do software libre e en compartir o seu traballo co mundo dun modo non restrinxido. No corazón destes principio está a promesa dun software de maior calidade, altamente fiábel e seguro que lle dá a maior flexibilidade a custo cero. Alén disto, o factor condutor detrás da comunidade é a escolla persoal pola transparencia, o que se traduce na práctica nunha ampla compatibilidade, máis utilidade e sen facer cativo o usuario final dun único produto.\nA comunidade detrás de LibreOffice é o corazón do proxecto, se o que non poderiamos ter os recursos para desenvolver o software. A paixón e iniciativa que trae cada individuo á comunidade, resulta nun desenvolvemento colaborativo que excedeu as expectativas e, o mellor de todo, do que podes formar parte de múltiplas maneiras.\nAs Regras da comunidade, desenvolvidas pola nosa propia comunidade de membros, guía o noso traballo e anima a novos membros a colaborar dunha maneira que beneficia a comunidade enteira tanto como a si mesmos, mentres protexe os teus dereitos como desenvolvedor cos termos da licenza Lesser GNU Public v3. Para ver quen xa colaborou co proxecto LibreOffice, vexa a atribución de méritos na páxina de créditos. Veremos aí o seu nome axiña?\nA nosa Norma de privacidade está dispoñíbel para lectura se está interesado en como a comunidade protexe os seus dereitos, e a nosa información legal tamén está publicamente dispoñíbel para asegurar a transparencia dentro da nosa organización.


Xa suma 22 anos, aínda que Margareth Menezes no precisou de tanto tempo para consolidar a súa carreira como raíña do “Afropopbrasileiro”. Hoxe, dúas décadas despois da estrea como cantante, colle os froitos de tanto esforzo e popularidade.\nDesde 1987 foron 15 xiras internacionais, o que a fixo percorrer todos os continentes, e 11 traballos lanzados. Xa no primeiro ano de carreira gravou Faraó, Divindade do Egito, seguido do traballo que levou o seu nome, Margareth Menezes. En 1990 dedicouse á xira Rei Momo e un ano despois iniciou a gravación do seu terceiro álbum, Canto Para Subir. En 1992 foi gravado e lanzado un dos seus discos de maior logro, Ellegibô, seguido do tamén exitoso Kindala, do belíssimo Luz Dourada e do contaxiante Xente de Festa que contou coas participacións de Maria Bethania e Caetano Veloso, en 1993, 1994 e 1996 respectivamente.\nNesa mesma época, a estrela baiana foi premiada con Trofeo Prensa de mellor cantante, indicada ao Grammy por mellor disco e tornouse musa en países de Europa, no Xapón e nos Estados Unidos, onde lanzou algúns dos seus álbums. Con iso Margareth alcanzou o obxectivo de difundir entre os oíntes brasileiros e estranxeiros o seu traballo que ten elementos das musicalidades afro, portuguesa e indíxena.\nOnde Margareth Menezes puxo as mans despois dese período de divulgación e consolidación do seu estilo particular e irreverente, marcou distintos momentos da música popular brasileira. En 1999, a “Maga” creou o único bloque á fantasia do entroido baiano, Os Enmascarados, que trouxo o rescate da alegoría para a cidade e vén crecendo en número de folións a cada ano. Dous anos despois, a produción de Carlinhos Brown e Alê Siqueira para disco Maga Afropopbrasileiro, fixo da cantante unha sensación de público, especialmente polo logro do tema “Dandalunda”. En 2003, a gravación ao vivo do CD Tete-aTete rendeu máis alegrías pola excelente aceptación e por ter conseguido o primeiro lugar en vendas.\nEn 2005, acompañada por un público de 50 mil persoas e contando coas participacións de Alcione e da batería da Mangueira, Margareth gravou seu primeiro DVD durante a presentación no Festival de Verán Salvador e gañou o DVD de Ouro polo traballo. Aínda este ano fixo participacións en filmes como Foliar Brasil e Moro no Brasil, e foi unha vez máis destacada na prensa internacional. Despois dos xornais The New York Times, Le Monde, Washington Post e Players, o xornal Los Angeles Equipos considerouna a “Aretha Franklin brasileira”. O DVD vendeu máis 60 mil copias e Margareth foi premiada co DVD de platino.\nDespois da temporada realizando un show acústico en parcería co violonista Saul Barbosa e co percusionista Marquinhos Lobo, con quen traballa desde o inicio de súa carreira, Maga lanza en 2006 seu décimo CD, Margareth Menezes pra você, que tivo as participacións de Ivete Sangalo e Cláudio Zoli. O disco abriu portas para máis unha xira internacional e xerou a súa participación no Ano do Brasil en Francia, onde se presentou para 2.000 persoas.\nEse mesmo ano, a cantante brillou na abertura da Copa da Cultura en Berlín ao lado de Gilberto Gil e lanzou os CD e DVD Brasileira-Unha Homenaxe ao Samba-reggae. Foi novamente indicada ao Grammy Latino como mellor álbum pop contemporáneo brasileiro e participou noutros en favor do Movemento Afropopbrasileiro, apoiado pola cantante xuntamente coas entidades socio-culturais Ilê Aiyê, Muzenza, Fillo de Gandhy, Male Debalê e Cortexo Afro.\nEn 2007, ano en que conmemorou 20 anos de carreira, Margareth Menezes lanzou o CD e DVD Brasileira-Unha Homenaxe ao Samba-reggae, foi destaque do Entroido de Salvador e homenaxeada polo trío eléctrico Expresado 2222 do cantante e ministro Gilberto Gil. En maio subiu no escenario do Teatro Municipal do Río de Xaneiro para recibir o trofeo de mellor cantante na categoría Voto Popular, do Premio Tim de Música.\nEste ano, Maga dedicouse a seleccionar e gravar as músicas do seu novo CD. O 12° traballo ten a sinatura de Marco Mazzola (MZA) e chámase Naturalmente. O álbum mostra un lado máis versátil da cantante, que reuniu cancións de diversos compositores, Nando Reis, Chico César e Roberto Mendes. A propia Margareth asina a inédita “Lúa no Mar”, xunto con Robson Costa.\nDe entre as inéditas hai tamén “Febre”, de Zeca Baleiro e Lúcia Santos, e “Xente”, de Marisa Monte, Arnaldo Antunes e Pepeu Gomes. No tema “Muller de Coronel”, Maga canta con Gilberto Gil e en “Um caso de máis”, a participación especial é do músico portugués Luiz Presas.\nEn 2009, Maga preparouse para o Entroido de Salvador visitando os ensaios de amigos e socios como Carlinhos Brown, Jau, Tatau e Cortexo Afro. Nas visitas, ela aproveita para divulgar a súa música de traballo para a folía, o “Raga Maga”, de autoría do compositor Samir. Alén desa canción, Maga participará como unha das compositoras de “Oyá por nós”, interpretada por Daniela Mercury, que tamén asina a canción.\nLogo tras a folía, Margareth embarcou para o Entroido en marzo deste ano para participar do show Spirit of Brazil, no Teatro Metrópole, en Montreal. O evento, asinado pola produtora canadense Amérimage-Spectra, prestou unha homenaxe á música brasileira e dará orixe a un programa de TV, que será exhibido en emisoras da Francia, Estados Unidos, Xapón, Alemaña, Reino Unido e do propio Canadá.\nAlén de Maga, outros artistas nacionais como Martinália, Celso Fonseca, Mônica Freire e Rodrigo Maranhão formaran parte do equipo que interpretou músicas brasileiras e internacionalmente famosas, a exemplo de “Águas de Março”, “Asa Branca” e “Expreso 2222”. Margareth imprimiu a súa voz poderosa e inconfundíbel a cinco cancións do repertorio, entre elas, “País Tropical”, “Samba dunha nota soa” e “Canto das tres razas”.\nEn xuño deste ano, a cantante lanzou o CD e o DVD Documentário com a história do Movimento Afropopbrasileiro. O CD reúne quince cancións que formaran parte do espectáculo que aconteceu en 2007, no Teatro Castro Alves, e reuniu artistas ligados á cultura negra na Bahia. A maior parte das cancións que contén a obra son bastante coñecidas polo grande público como Alegría da Cidade, Eu Son Negão, Canto ao Pescador e Olha o Gandhi aí.\nXa o DVD documental “A Expresión da Cultura Afro Baiana” rexistra desde os ensaios itinerantes do Movimento Afropopbrasileiro en Salvador, pasando polo espectáculo, até a participación no Entroido. O CD e o DVD non serán comercializados, pois a divulgación posúe cuño exclusivamente cultural. As obras poden ser encontradas nas institucións que forman parte do movemento.\nSempre en contacto con socios e amigos da música, en 2009, Margareth xa fixo importantes participacións especiais en traballos de Ricardo Chaves, Daniela Mercury (unha nova versión da música Oyá por Nós, interpretada ao lado da propia Daniela e de Maria Bethânia), e Banda Eva, no cal a musa fixo un dueto con Saulo Fernandes na canción “Sinais”. A gravación aconteceu no Castelo Garcia D’Ávila, na Praia do Forte, cuxas ruínas están entre as máis antigas do Brasil. Deste traballo participan tamén Carlinhos Brown, Tatau e Ninha (ex- Timbalada).\nEn agosto de 2009, Maga iniciou a produción e gravación do DVD Naturalmente, continuación do proxecto que orixinou o CD homónimo, lanzado en outubro de 2008.\nCon participacións especiais e cancións inéditas, ese será o terceiro traballo áudio visual da artista.\nEn 2009 compuxo para Ponte...nas ondas! o tema “Portugaliza”.


Política de Privacidad | O Camiño do Fútbol\nEn cumprimento da normativa vixente sobre protección de datos persoais, a continuación, informámoslle da nosa política de privacidade:\nQuen é o controlador dos teus datos?\nPROPIETARIO DA PÁXINA WEB\nNOME DA EMPRESA: REAL FEDERACIÓN DE FÚTBOL GALEGA\nOFICINA REGISTRADA: RÚA JUAN DE CIORRAGA, Nº 3, BAIXO - 15008 - A CORUÑA\nTeléfono: 981 900 600\nCorreo electrónico: info@futgal.es\nINSCRICIÓN DE DEPORTES E ASOCIACIÓNS DEPORTIVAS DE GALICIA: C-327\nOs datos persoais de usuario recollidos a través dos formularios dispoñibles no sitio web son recollidos pola REAL FEDERACIÓN GALEGA DE FÚTBOL. cos seguintes fins:\nContesta a túa pregunta.\nXestionar o rexistro de eventos.\nXestiona os correos electrónicos para que poidas recibir Boletíns de noticias de ocaminodofutbol.com.\nColaborar coas autoridades competentes, de conformidade coa lexislación vixente, na protección dos dereitos dos usuarios ou terceiros contra as condutas maliciosas ou ilegais de calquera usuario.\nOs datos persoais conservaranse durante o tempo necesario para levar a cabo os fins para os que foron recollidos, sempre que non revogue os consentimentos concedidos. Máis tarde, se é necesario, manteremos a información bloqueada durante os prazos legalmente establecidos.\nA base legal para o tratamento dos seus datos persoais pode ser a execución dunha relación contractual potencial e / ou subscrita, o interese lexítimo, a autorización legal e / ou o consentimento do interesado. Os datos que lle solicitamos son axeitados, pertinentes e estritamente necesarios e en ningún caso está obrigado a facilitalos, pero a súa falta de comunicación pode afectar á finalidade do servizo ou á imposibilidade de prestalo.\nNon comunicaremos os seus datos a ningún terceiro, a menos que se lle indique expresamente.\nDereito a solicitar acceso a datos persoais relacionados co interesado\nComo propietario dos datos persoais obtidos, pode exercer os seus dereitos para protexer os datos persoais enviando unha comunicación escrita ao domicilio social que aparece nesta política de privacidade ou enviando un correo electrónico ao correo electrónico habilitado para este fin, info @ futgal.es, incluíndo nos dous casos unha fotocopia do seu DNI ou outro documento de identificación equivalente.\nPodes obter modelos, formularios e máis información dispoñible sobre os teus dereitos no sitio web da autoridade nacional de control, a Axencia Española de Protección de Datos, en adiante, AEPD, www .agpd.es .\nOnde podo reclamar se considero que os meus datos non se procesan correctamente?\nSe consideras que os teus datos non se tratan correctamente, podes dirixir as túas reclamacións ao correo electrónico info@futgal.es ou á autoridade de protección de datos correspondente, sendo a AEPD a indicada no territorio nacional, www.agpd.es .\nCo fin de protexer a seguridade dos seus datos persoais, adoptamos todas as medidas técnicas e organizativas necesarias para garantir a seguridade dos datos persoais proporcionados. Todo isto para evitar a súa alteración, perda e / ou tratamento ou acceso non autorizado, como esixe a normativa, aínda que non existe seguridade absoluta.\nOs seus datos serán tratados co máximo coidado e confidencialidade por todo o persoal implicado nalgunha das fases do tratamento. Non transferiremos nin comunicaremos os seus datos a ningún terceiro, excepto nos casos previstos na lei ou a menos que nos autorice expresamente.


A cidade do sol e a capital do Turia é tan costumista coma innovadora, náutica coma rural e diversa posibles formas hai de coñecela.\nDescúbrea a través de prácticas que sobreviviron ao tempo, como o Tribunal de las Augas que se celebra todos os xoves ao pé da Catedral despois das badaladas de El Miguelete e o estoupido de cores e lume das Fallas. Tradicións recoñecidas internacionalmente pola Unesco como Patrimonio Cultural Inmaterial da Humanidade.\nPercorre os seus barrios históricos e contemporáneos. Na Plaza de la Virgen, o corazón da «Ciutat Vella», comezarás a ver algúns dos tesouros do característico gótico valenciano, como a Catedral, o Palacio de la Generalitat, o salón interior de columnas enroladas interminables coroado por fermosas bóvedas da Lonja de la Seda e os frescos da igrexa de San Nicolás de Bari.\nOnde ademais de alegrarche a vista pola súa beleza arquitectónica, ulirás e saborearás a cidade, é o modernista Mercado Central. Ateigado de produtos frescos e típicos valencianos, aínda que para ser un valenciano máis, fai o «esmorzaret» entre o almorzo e o xantar, onde quedas con todo menos con fame.\nSe segues a antiga canle do río polo xardín do Turia, atoparaste cos monumentos ideais para divisar a cidade, as Torres de Serranos e de Quart, portas da antiga muralla medieval. Nos seus arredores, paseando polo barrio do Carmen, a rúa Moret sorprenderate cos seus graffiti e, para un bo selfie, párate debaixo do arco do Portal de Valldigna antes de cruzar da valencia cristiá á musulmá ou viceversa.\nA pegada do Turia tamén te guiará cara á Cidade das Artes e das Ciencias, onde a fantasía se fai realidade. Este conxunto arquitectónico futurista reflectido en grandes láminas de auga e deseñado por Calatrava, ofrecerache opcións artísticas, como o Paseo das Esculturas ou o Palacio das Artes Reina Sofía e outras científicas, como o Hemisférico ou o Oceanográfico.\nSe necesitas natureza, A Albufera é un espazo único como os seus campos de arroz e que mellor plan para degustar o ingrediente estrela da paella que nas beiras do Mediterráneo.\nNas cidades marítimas de Valencia tes todo para un verán de soño, historia, cultura, tradición, tesouros arquitectónicos, innovación e por suposto praias de area fina.\nEstes barrios como o Grao o Cabañal están cheos de rúas paralelas ao mar con casiñas de cores e edificios rehabilitados para uso cultural, como o Atarazanas ou a Fábrica de Xeo. Pasa polo Mercabañal para degustar os deliciosos tomates de El Perelló que só se dan nesta tempada estival, entre outros moitos manxares.\nPaseando pola Malvarrosa verás os mesmos tons e luz que un día inspiraron a Sorolla para pintar os seus mellores cadros ou os amenceres que gozaba Blasco Ibáñez desde a súa casa.\nAdemais, desde La Marina e o seu emblemático Veles e Vents, non só conflúen a arquitectura e a beleza do entorno, senón tamén unha sorprendente oferta de lecer, desde o «Shark Festival», unha sesión de cine flotando desde a súa alfombra de auga, ata concertos e fogos de artificio como a «Noite no mar» na Feria de Julio. Este festival prolóngase ata agosto e enche as rúas, prazas, praias e xardíns con música, cabalgatas, espectáculos de maxia e pirotecnia. O final é aínda mellor, unha batalla de caraveis pola Alameda da cidade.\nSe aínda non probaches todas as delicias valencianas, o outono é unha boa época para facelo, con motivo do día da Comunidade Valenciana, os primeiros días de outubro non só poderás entrar no Palacio de la Generalitat, senón tamén aprender os bailes populares, tomar unha boa orchata e adoza o gusto cos mazapáns «Mocadorà».


Que é Rede Nasa? - Rede Nasa\nQue é Redenasa?\nRedenasa.tv é unha plataforma online que dá soporte a unha comunidade integrada por creadores, público e profesionais das artes vivas.\nRedenasa.tv naceu en 2010 vencellada á actividade da Sala Nasa, converténdose na súa alma dixital e con intención de sobrevivila cando desaparecese o corpo material. No 2012 chegou o momento de entrar nunha segunda fase de expansión, para consolidarse como plataforma de difusión de contidos escénicos e como lugar de encontro, debate e reflexión sobre os procesos creativos.\nRedenasa.tv é unha iniciativa independente, de acceso libre e gratuíto, deseñada para ser modificada, dinamizada e intervida polos usuarios.\nRedenasa.tv é un dos maiores arquivos audiovisuais sobre artes vivas contemporáneas dispoñible en internet. Aliméntase do fondo documental que a Sala Nasa foi creando ao longo de 20 anos de actividade (1992/2011), co obxectivo de facelo público e accesible no prazo de dous anos (en 2012 tense publicado o 30% do mesmo), pero tamén recibe achegas de numerosos grupos, artistas e usuarios que escollen Redenasa.tv para compartir as súas obras e creacións.\nEn 2011, Redenasa.tv tivo 90.000 visitantes únicos, que cargaron máis de 250.000 páxinas en total.\nRedenasa.tv é un teatro dixital. Porque queremos explorar as posibilidades da rede para construír novas comunidades, para producir colaborativamente novos contidos, para xerar narrativas en tempo real. Porque queremos experimentar con novas ferramentas e formatos. Porque queremos contribuír a incrementar a cantidade e a calidade dos contidos culturais en galego en internet.\nSon un creador. Por que me debería interesar Redenasa?\nComo creador, Redenasa.tv ofréceche unha plataforma dende a que manterte en contacto co público e con outros creadores e profesionais. Entre outras cousas, podes crear a túa propia páxina, onde subir e compartir vídeos, fotos, textos e documentos do que estás a facer e do que fixeches e recibir opinións e comentarios das persoas que se interesan polo teu traballo.\nRedenasa.tv conta cunha axenda xestionada polos propios usuarios, onde podes subir directamente as túas actuacións para que os demais usuarios da rede podan acceder a elas, buscar no mapa o lugar onde terán lugar e mesmo subscribirse para que o noso sistema os avise directamente cada vez que ti actúes.\nComo tes o teu material nunha páxina que tamén usan outros artistas, benefíciaste do público deles, e eles do teu. E ademais Redenasa.tv promocionará cos seus propios medios todas as novidades que se vaian publicando, asegurando unha audiencia de calidade. Redenasa.tv, ademais, ofréceche un soporte para desenvolver proxectos de creación especificamente deseñados para internet.\nGústame a música, o teatro, a danza e as artes escénicas en xeral. Por que debo visitar Redenasa?\nEn Redenasa.tv podes ver e compartir vídeos, fotos e textos, consultar un arquivo audiovisual que documenta a escena alternativa desde 1992 e estar ao tanto do que están a preparar algúns dos teus grupos favoritos.\nRedenasa.tv dache a oportunidade de entrar en contacto cos artistas que máis che gusten, preguntarlles o que andan a facer, ver onde van estar proximamente e mesmo subscribirte a eles para non volver perder os seus espectáculos.\nAdemais, Redenasa.tv é un teatro dixital onde se programarán espectáculos, onde poderás asistir a estreas, coloquios e debates e acceder á súa biblioteca. E seguirá funcionando como unha televisión á carta que che permite decidir cando e como ves o que che interesa, gardando e agrupando os teus vídeos favoritos. Recordas aquel espectáculo que viches hai cousa de dez anos e que tanto che gustou? Fedella na base de datos! Igual o temos gravado!\nComo se financia Redenasa.tv?\nO investimento inicial necesario para deseñar o proxecto, desenvolver o software e catalogar e dixitalizar o fondo documental foi co-financiado a través de aportacións feitas polo grupo Chévere e Redenasa.tv e das achegas públicas procedentes da Axencia Galega das Industrias Culturais (Agadic) para o financiamento de proxectos audiovisuais interactivos e do Ministerio de Cultura para o investimento en capital para incrementar a oferta de contidos culturais en internet. En total, o investimento realizado ata o momento foi duns 90.000 €, o 70% procedente de achegas públicas e o 30% privadas.\nO custe de mantemento dunha plataforma deste tipo non é execesivamente elevado, pero se queremos garantir a operatividade do sistema hai que cubrir uns gastos fixos que inclúen principalmente o espazo de aloxamento e os custes de persoal. De momento contamos cunha persoa con adicación exclusiva e outras dúas con adicación parcial para asumir a coordinación e xestión de contidos, deseño gráfico, gravación e edición de vídeo. En total, necesitamos arredor de 35.000€ anuais para cubrir estes custes básicos.\nSomos plenamente conscientes de que non podemos competir con outras ofertas de consumo masivo e, por tanto, o mercado da publicidade online non vai ser a mellor opción para obter ingresos. Se ben é certo que a nosa é unha audiencia minoritaria, tamén o é que conforma unha comunidade ben cohesionada e con intereses comúns e, sen dúbida, Redenasa.tv é un proxecto innovador e de gran valor cultural. Por estas razóns, confiamos en lograr o apoio de determinadas institucións, empresas e colectivos que actúan como promotoras de eventos, festivais, encontros, xornadas, seminarios e feiras culturais. Para eles Redenasa.tv alberga unha masa crítica que lles pode ser de gran axuda á hora de expandir as súas iniciativas. Ademáis, ofréceselles un servizo de márketing cultural online á medida e con custes reducidos.\nPero Redenasa.tv aspira a ser unha iniciativa sustentable e independente, dirixida a todas aquelas persoas interesadas en que exista unha oferta de contidos culturais de calidade en internet. Por tanto, a fonte principal de financiamento deben ser as achegas feitas pola propia comunidade de usuarios.\nSe ademais de usuario queres formar parte da tripulación de Redenasa e colaborar economicamente ao seu mantemento, podes facer unha transferencia ou depósito na conta 2100 5753 03 02 00055189 a nome de Redenasa.tv. Se o prefires, podes facer esa mesma transferencia empregando o servizo de Paypal.


Na beira do Lete: En galego\nCo novo ano, decidín empezar a publicar este blog en galego. Este acto, simple e lóxico, de decantación pola lingua do meu país, queda perfectamente explicado e xustificado por si mesmo. As razóns intelectuais que se queiran engadir son por suposto optativas, e lonxe de engrandecer a vontade inicial, ás veces poden resultar superfluas e mesmo degradantes.\nHai algún problema entón? Si, hai un problema: que son moi testán e non quería cambiar o que xa estaba decidido dende un principio e que forma parte da medula do blog. Coma se non fose abondo que me pete, que queira e que me dea a gana, pasei anos postergando calquera cousa que parecese unha rectificación na espera dun pretexto servido en bandexa. Pero os pretextos ás veces non teñen unha forma sólida e contundente, senón que se van bombeando paseniño ata que xa non é posible manter a formación. Xa cando comecei en 2006 había motivos abondo para empregar o galego como lingua principal do blog; pero apenas contemplei ese camiño, decantándome case de xeito automático por un castelán que me ofrecía, e me segue a ofrecer, a vantaxe incuestionable de ser unha lingua que estimo e que coñezo ben. Aparte disto, que como mínimo é comprensible ao ser escolarizado principalmente en castelán -e son nacido en 1982-, a miña escolla inicial debeu moito á súa aparencia menos problemática: ao seu falso veo de neutralidade, de pragmatismo, de naturalidade, perversamente asociado con calidades cosmopolitas e universalizantes. Esas que, a forza de insistir, algúns converteron nun auténtico lado escuro que apedra os obxectos sagrados coa retórica do presunto progreso das promocións inmobiliarias, o mesmo progreso que mandan buscar agora aló abaixo, no fondo da emigración.\nEn calquera caso, o castelán non é un problema en absoluto; o problema é o galego, que non está onde ten que estar, onde eu o quero neste blog. E arranxalo supón abandonar unha lingua en favor doutra, cousa que non é un cambio epidérmico como reformar a tipografía ou a cor de fondo, senón que implica a substitución dun elemento estrutural por outro diferente que altera a personalidade do conxunto. Modificación semellante parece esixirme o comezo dun novo blog, dun edificio novo, coherente desde a cimentación, libre da sospeita de ser unha tradución forzada, unha prótese improvisada sobre un faiado vello. De feito, calquera proceso creativo atopa os seus momentos de ruptura, de reinvención. É frecuente, para calquera persoa que evolucione, que uns proxectos queden definitivamente pechados mentres outros arrancan empurrados polo vento de novas condicións vitais. Poñer punto final a un cadro, desistir de seguir acumulando punteado sobre punteado coa ilusión de estar a rabuñar faragullas de sentido, leva a entregarse ao lenzo en branco coa seguridade de estar avanzando sen perder o anterior.\nPero como vou comezar outra vez? Comezar con que? Que faría baixo un título novo, cunha maqueta nova e dentro talvez dun servizo diferente, senón escribir sobre o mesmo, unha e outra vez dando voltas arredor da mesma pedra, das mesmas imaxes? Non paga a pena simular un corte aquí, pretender que move este blog algunha ansia de dinamismo, de superación, de transformación. Nunca lle darei a este blog un remate formal: só pode ir sufrindo un proceso de extinción paulatino, cunha respiración cada vez máis leve e espazada, ata reaparecer vinte ou trinta anos despois como o fósil dun paxaro raquítico, atrofiado, enguriñado sobre si mesmo. Teño para min que En la orilla del Lete ten que continuar escaravellando a terra, e polo tanto quero supeditar calquera cambio á conservación daquela ribeira orixinal.\nPublicado por Agurdión ás 18:12


O lombo da pista de A Pousa xa está arranxado - Pontevedra Viva\nArranxo dun vial na Pousa\nO lombo da pista de A Pousa xa está arranxado\nDomingo 28 de Xaneiro, 2018 ás 11:35 do Domingo 28 de Xaneiro, 2018\nO acceso a unha ducia de vivendas no lugar de A Pousa, na parroquia caldelá de Caritel, xa está acondicionado. O Concello realizou unha obra para corrixir os resaltos que provocaron as raíces dos árbores, causando un serio problema de seguridade viaria.\nO goberno local tripartito recibiu as queixas da veciñanza, que subliñaba que os obstáculos estaban situados nun lombo da pista. O lugar é ademais bastante estreito e está a carón dun muro, agudizando a escasa visibilidade. Só o perfecto coñecemento da zona permitía circular con garantías.\nA obra consistiu no asfaltado dun tramo duns cen metros, previo recrecemento con zahorra artificial. Tamén se limparon ben as marxes da pista e colocaronse drenaxes laterais para canalizar as augas pluviais e evitar enchoupamentos.


Patrimonio bloquea as reformas na praza e esixe a restitución da escaleira central | Canal Rías Baixas\nPatrimonio bloquea as reformas na praza e esixe a restitución da escaleira central\nVILAGARCÍA> Patrimonio paraliza as obras na praza de abastos de Vilagarcía. O informe desfavorable non se debe ás actuacións que o concello prevé para a segunda fase da reforma, senon ás que se fixeron na primeira. Patrimonio esixe a reposición da escaleira central, algo que dende o concello ven como imposible, e advirten que condenaría calquera actuación presente ou futura que se queira realizar no edificio. Tamén a subvención que tiñan previsto recibir da Dirección Xeral de Comercio.\nAs reformas da praza de abastos penden dun fío. Patrimonio informou desfavorablemente a segunda fase dos traballos, descontento cunha das actuacións que se realizou na primeira: a retirada da escaleira central.\nSegundo explican dende o concello, a primeira fase recibiu o visto bo coa condición de que se recuperase a escaleira central. O proxecto inicial foi modificado, cambios que se aprobaron pola xunta de goberno local do Partido Popular en xullo de 2011 e que incluían a desaparición da escaleira. Nunca se presentou a Patrimonio. Agora, a esixencia da Dirección Xeral condiciona calquera intervención presente ou futura que se queira realizar no edificio.\nNon só as reformas están en perigo. Tamén a subvención da Xunta aos traballos. Segundo o asinado no convenio, a Dirección Xeral de Comercio entregaría dúas anualidades de 120 mil euros para os traballos. A primeira, de 140 mil contando cos 20 mil do concello, tería que xustificarse dentro deste ano.\nA Directora Xeral de Comercio recibiraos o vindeiro luns ás 13.30. Tamén solicitaron encontros con Patrimonio e o Conselleiro de Cultura, que aínda non teñen data fixada. A intención do goberno local é conseguir que os técnicos muden de opinión, por iso os invita a ver sobre o terreo o traballo realizado na praza de abastos.\nArtigo anteriorDoce dos acusados polo fraude do gasóleo recoñecen os feitos\nSeguinte artigoDiego Calvo foi elixido coma novo delegado da Xunta na Coruña\nBalnearios e spas atraen ós turistas na ponte dos Defuntos\nO concello da luz verde á licencia para as obras en...\n6 Febreiro, 2018\nO incremento dos niveis da toxina pon en xaque a continuidade...\nA nova asociacion de cerqueiros demanda a xestión individual dos cupos\nArde parte dun serradoiro de madeira en Outes\nOs barcos do Xufre foxen a outros portos para protexerse dos...\n10 Febreiro, 2014


O SÁBADO TERÁ LUGAR O ACTO DE NOMEAMENTO DO PAVILLÓN DE CAMARIÑAS COMO “PAVILLÓN VÍCTOR VIGO”. – Piratas de Muxia\nVíctor Vigo terá o seu día na sua vila.\nO sábado terá lugar o acto de nomeamento do Pavillón Municipal Víctor Vigo\nCelebrarase a partir das 11 horas no propio pavillón e haberá partidos para pechar o evento.\nO Concello de Camariñas recoñecerá este sábado, 28 de decembro, o acto para recoñecer a traxectoria do deportista camariñán Víctor Vigo bautizando co seu nome o pavillón polideportivo que pasará a chamarse ‘Pavillón Municipal Víctor Vigo’.\nO acto comezará a partir das 11 horas no propio pavillón e estará dirixido polo xornalista Terio Carrera. Ademais do progatonista, Víctor Vigo, participarán a alcaldesa de Camariñas, Sandra Insua; o concelleiro de Deportes, Fabián Canosa; e o presidente do Club Balonmán Camariñas, Andrés Cerdeiras.\nA partir das 12:15 horas disputarase un partido entre o ‘Equipo Víctor Vigo’ e o BM Camariñas e, para pechar o acto, as categorías base do club camariñán farán unha exhibición.\nCon esta iniciativa o goberno local recoñecerá a traxectoria deportiva de Víctor Vigo ao que califica como “o deportista máis importante nado no Concello de Camariñas na súa historia. Levou por case toda Europa o nome do Concello que o viu nacer hai trinta e cinco anos, facendo de embaixador do mesmo, alá por onde xogou e residiu. Non só é unha referencia para o Concello de Camariñas, quizais tamén sexa uns dos deportistas máis destacados de toda a Costa da Morte, e se valorásemos a súa especialidade deportiva, o balonmán, sería o xogador masculino máis destacado da provincia e un dos xogadores galegos máis significativo de todos os tempos”.\n–Fotos e Texto : Gabinete de prensa Concello de Camariñas


A estrada de acceso á praia e o abastecemento de auga son as prioridades para o Consello Parroquial de Noicela-Rebordelos.\nInicio Carballo ao día Hemeroteca A estrada de acceso á praia e o...\nA estrada de acceso á praia e o abastecemento de auga son as prioridades para o Consello Parroquial de Noicela-Rebordelos\nNa primeira reunión conxunta expuxéronse os asuntos comúns e as peticións individuais de cada unha das parroquias\nSábado 17 de novembro do 2018 Participación veciñal\nA reunión celebrouse no Centro Social de Imende\nO Consello Parroquial de Noicela-Rebordelos celebrou onte a súa primeira reunión tras a fusión. O Centro Social de Imende será a sede das xuntanzas, segundo informaron as representantes veciñais, se ben as asembleas veciñais previas poderán celebrarse indistintamente neste local ou na antiga escola de Noicela. Esta primeira sesión comezou cunha petición para establecer canles de comunicación permanentes entre o consello e o Concello e coa exposición das necesidades que ámbalas dúas parroquias consideran prioritarias: a estrada de acceso á praia e o abastecemento de auga.\nCon respecto á primeira falouse das xestión realizadas ata o momento, froito das cales conseguiuse a cesión dunhas 210 das 250 fincas, aproximadamente, que resultarían afectadas polo ancheamento da calzada. “Fíxose un esforzo moi grande para falar con todos os propietarios”, asegurou o alcalde, que quixo agradecer o labor de Ángel de la Fuente nese sentido. Pero ese esforzo non foi suficiente para conseguir polo menos un treito con certa continuidade, polo que a Deputación da Coruña, titular da vía, non asumiría a obra, e tampouco semella demasiado viable a expropiación. Con este panorama, o consello acordou que se facilitará á veciñanza un listado de propiedades para que sexan os propios veciños os que intenten xestionar a súa cesión. No caso de que non se consiga tamén se falou da posibilidade de acondicionar a vía co ancho actual.\nPolo que se refire á auga, arredor da cal xerouse un gran debate, Evencio Ferrero apuntou que nos orzamentos do 2019 incluirase a primeira fase da extensión da rede dende Razo ata Lema, e que o treito restante quedará para seguintes anualidades. Para a veciñanza non é suficiente, dados os problemas de abastecemento, e insistiu en que se reitere a solicitude a Augas de Galicia para ou ben colaborar nese proxecto ou ben aproveitar a rede que abastece Caión, segundo o que se considere tecnicamente máis viable. O alcalde comprometeuse a solicitar unha entrevista coa nova presidenta de Augas de Galicia.\nA veciñanza referiuse a outros temas de interese común para as dúas parroquias, coma o plan especial da Pedra do Sal, a colocación de puntos de luz, a limpeza de cunetas ou o acceso a Internet.\nPolo que respecta ás peticións individuais, en Noicela seguen insistindo na necesidade dun terreo para aparcadoiro xunto á igrexa, e mentres tanto propoñen unha regulación do tráfico que facilite a circulación, sobre todo cando hai enterros. Tamén se interesaron polos trámites para actuar en relación a un solar abandonado e convertido en foco de insalubridade, o emprazamento do parque infantil, o sobreancho na ponte de Feixe despois de que se cortasen as árbores que impedían a visibilidade ou a organización de máis actividades no centro social.\nEn Rebordelos solicitaron algúns arranxos de pouca importancia, ademais da colocación dun quitamedos na estrada de Sambade, o saneamento para Constenla e O Campo ou a pavimentación do núcleo de Imende. Ademais comentaron que segue habendo problemas co código postal.


Revolta Irmandinha: Socialismo e filosofias\nSocialismo e filosofias\nMario Bunge. Artigo tirado de Sin Permiso (aquí) e traducido por À Revolta entre a mocidade. Mario Bunge é o máis importante e internacionalmente recoñecido filósofo hispanoamericano do século XX. Físico e filósofo de saberes enciclopédicos e permanentemente comprometido cos valores do laicismo republicano, o socialismo democrático e os direitos humanos, son memorábeis as súas devastadoras críticas das pretensións pseudocientíficas da teoría económica neoclásica ortodoxa e da psicanálise "charlacanista".\n" ...o socialismo proponse pór en práctica a fermosa consigna da Revolución Francesa de 1789, que até agora non pasou de ser aspiración: Liberté, égalité, fraternité. (...) o socialismo auténtico, a diferenza do nominal e do ditatorial, combina a democracia coa cooperación e coa liberdade para pensar e actuar en proveito de todos excepto os parásitos. Realiza así as aspiracións dos filósofos máis avanzados da Ilustración: Holbach, Diderot e Helvétius."\nOs plurais que figuran no título lémbrannos que hai máis dun socialismo e máis dunha filosofía. En efecto, os idearios e movementos chamados "socialistas" van do socialismo liberatario ao ditatorial. Coa filosofía ocorre outro tanto: hainas claras e serias como a aristotélica, claras e baleiras como a de Wittgenstein, confusas mais cun grau de verdade, como o materialismo dialéctico, e herméticas e ridículas como o existencialismo.\nO título desta nota expón un segundo interrogante: que relación pode haber entre un movemento político, coa súa ideoloxía concomitante, e unha doutrina que trata de ideas máis ben abstractas, como as de ser e devir, argumento válido e falacia, coñecemento e erro, ben e mal? O liberal clásico e o socialista libertario negarán que haxa tal relación, mentres que o socialista autoritario esixirá a subordinación da filosofía á súa ideoloxía.\nO típico profesor de filosofía, que non se arrisca pensando nin actuando, pronunciarase pola neutralidade cando goce de liberdade, e polo partidismo máis servil cando así llo esixa quen lle paga. En cambio, o filósofo auténtico, o que prefire abordar problemas novos a ensinar solucións envellecidas, atreverase a pensar na relación entre filosofías e políticas, porque é un problema tan descoidado como importante para ambos os termos da relación de marras.\nEntre nós, só José Ingenieros se atreveu a abordar este problema: fíxoo en Emilio Boutroux y la filosofía universitaria en Francia (Buenos Aires: Cooperativa Editorial Limitada, 1923). Este libro, que o converteu no precursor mundial da socioloxía da filosofía, apareceu ao mesmo tempo que emerxeu a "reacción antipositivista", encabezada en Buenos Aires por Coriolano Alberini, discípulo do neohegeliano Giovanni Gentile, colaborador de Mussolini e ministro do seu goberno.\n(En realidade, chamouse "antipositivismo" á reacción contra o cientificismo, ou sexa, o programa de Condorcet e outros ilustrados, de abordar todos os problemas do coñecemento con axuda do método científico. Desde 1960, o anti-cientificismo é parte non só das ideoloxías dereitistas como a de Hayek, senón tamén do pseudo-esquerdismo que nos chega de París, o que non entende que a política sen ciencia social é improvisada e por tanto irresponsábel e condenada ao fracaso. Isto mostrárono tanto a tráxica aventura boliviana do Che como as custosas "revolucións" de Mao no poder.)\nPor algo, Ingenieros foi un dos primeiros socialistas arxentinos e o fundador da Revista de filosofía, así como o primeiro expositor en francés e español da psicoloxía científica (biolóxica e experimental) e un dos críticos máis elocuentes da psicoloxía acéfala e especulativa que aínda predomina no país baixo a protección das filosofías anticientíficas e pseudofilosofías que se ensinan nas nosas facultades de humanidades e ciencias sociais.\nQuedamos, pois, en que a política e a filosofía están relacionadas entre si. Esta non é novidade para un marxista, quen ve intereses económicos e contradicións dialécticas en todas partes. E debese ser obvia para quenquera que se poña a pensar nos supostos filosóficos da acción política, sexa contenciosa ou administrativa.\nPractícase unha filosofía realista, e non irrealista, cando se admite que o que se aspira a construír, cambiar ou gobernar existe ou pode existir realmente; ése materialista, e non espiritualista, cando se sobre-entende que non hai ideas fóra de cerebros, e cando se admite que o primeiro que hai que facer para sobrevivir é obter medios de sustento e protección; e ése humanista e non nihilista, deontoloxista nin utilitarista, cando se procura o ben alleo ademais do propio.\nCos valores sucede outro tanto: Os valores filosóficos como a verdade, o ben e a xustiza, son os máis sensíbeis á política. Baste lembrar a mentira nobre ou "razón de Estado"; o nihilismo moral que preconizaba Nietzsche; a equiparación utilitaria de verdade con eficacia e do ben coa utilidade; e a afirmación de Hayek, de que a xustiza social é un espellismo.\nEn suma, todo político filosofa, aínda que case sempre o fai tácitamente e ás veces toma meras parvadas por verdades profundas, como o meu primo Manolito quen, á idade de dez anos, anunciou que certo escuro escriba catalán [Eugenio D'Ors], que publicaba baixo o pseudónimo Xenius, era máis intelixente que Platón porque el, Manolito, entendia o a Platón, mais non o Xenius.\nPorén non divaguemos: vaiamos dereito ao gran, que é o problema da relación entre socialismo e filosofía. Polo momento de que clase de socialismo estamos a falar? De todo ideario ou movemento que se propoña favorecer aos de abaixo, substituído a explotación pola cooperación, o privilexio pola xustiza social e a opresión pola participación.\nIronicamente, o socialismo proponse pór en práctica a fermosa consigna da Revolución Francesa de 1789, que até agora non pasou de ser aspiración: Liberté, égalité, fraternité. Os socialistas mornos ou nominais, do mesmo xeito que os liberais, destacaron o primeiro membro desta admirábel tríada, coma se a liberdade puidese reinar entre desiguais; os comunistas destacan a igualdade, coma se esta puidese coexistir co despotismo; só os anarquistas aprecian por igual ao tres membros da soada tríada; mais, ao proporse abolir o Estado, preconizan tácitamente un retorno ao estado salvaxe. E a fraternidade ou solidariedade non pode darse entre os de arriba e os de abaixo, nin pode imporse, nin se debe confundirse coa caridade.\nEn suma, cada do tres membros da triada liberdade-igualdade-fraternidade depende dos outros dous, ao modo en que os lados dun triángulo danse á vez. Máis aínda, o triángulo político non é autónomo, senón que descansa sobre o cadrado traballo-saúde-educación-seguridade. O diagrama seguinte suxire o socialismo como democracia integral, ou sexa, expansión da democracia, do terreo político a todos os demais campos da acción humana.\nSupondo que se conveu nos obxectivos, como logralos? A resposta clásica é que hai dous medios: o pacífico ou democrático, que propoñen os socialistas democráticos, e o violento ou revolucionario, que procuran impor os socialistas autoritarios. Nótese que no primeiro caso trátase de propor, e no segundo de impor. E quen propón está disposto a discutir, mentres que quen impón clausura o debate. Deica que a filosofía asociada ao comunismo -o marxismo dogmático- suprimise moitas máis ideas que as que xerou ou porfillado. En efecto, os marxistas dogmáticos pretenderon impor as súas ideas, case todas anticuadas, tanto pola súa admiración por Hegel -o proto-post-moderno- como polo seu descoido da matemática.\nIsto explica o que os marxistas rexeitasen por "burguesas" todas as grandes innovacións científicas do século XX, con excepción das que xerou a investigación do pasado. En efecto, houbo eminentes estudiosos marxistas ou semi-marxistas do pasado social, mais non houbo matemática, física, química, bioloxía, psicoloxía, sociología, politología, nin sequera economía, que fosen á vez marxistas, rigorosas e orixinais.\nPola súa banda, aínda que o socialismo democrático foi tolerante, non creou moitas ideas. Isto ocorreu, xa porque se empeñou en permanecer filosóficamente neutral, xa porque non abrazou con entusiasmo á ciencia. É así que moitos famosos charlatáns postmodernos autodenomináronse socialistas. Non debesen quitarnos o sono, porque son poucos e incomprensíbeis. De feito, nas ciencias propiamente ditas non abundan os dogmáticos, porque a investigación orixinal require liberdade de procura e de expresión, así como a procura de probas dalgún tipo.\nA táboa seguinte é un resumo moi simplificado da cuestión que nos ocupa:\nDoutrina e movemento Esfera privada Esfera pública\nSocialismo nominal Liberdade persoal Neoliberalismo\nSocialismo democrático Liberdade & responsabilidade Estado servidor\nSocialismo ditatorial Submisión Estado protector e opresor\nNótese a distinción privado/público, inexistente baixo o totalitarismo, que todo o inclúe no Estado. A diferenza entre o totalitarismo de esquerda e o de dereita é que o primeiro tende a favorecer aos traballadores, mentres que o de dereita actúa en defensa dos explotadores, de modo que leva eventualmente á agresión militar.\nLamentabelmente, os marxistas adoitaron confundir socialización con estatización. Isto levoulles a desprezar o cooperativismo, que é socialista porque axunta a propiedade colectiva co autogoberno. Este é o núcleo do socialismo cooperativo que preconizou Louis Blanc no seu exitoso libro L'organisation du travail (París: Société de l?Industrie Fraternelle, 1839).\nO socialismo concibido como democracia integral presupón a distinción entre tres subsistemas en toda sociedade: o económico (produción, comercio e finanzas), o cultural(creación e difusión de bens culturais, desde receitas culinarias e planos de vivendas a poemas e teoremas), e o político (loita polo poder e exercicio do mesmo en todos os grupos sociais, da familia e a empresa á Nación).\nA democracia integral preconiza a participación de todos no goberno do tres subsistemas mencionados, ou sexa, tanto a propiedade como a administración dos mesmos. Os socialismos escandinavos, que son tan prósperos como estábeis, practícano. En cambio, o economicismo, que privilexia ao subsistema económico, tanto na súa versión neoliberal como na súa versión comunista, afundiuse como un buque escorado por mala distribución da súa carga. O tres subsistemas mencionados existen e interactúan no mesmo nivel. (V. a miña Filosofía política (Gedisa, 2009.)\nFinalmente, pasemos da filosofía política á filosofía total, que inclúe á ontoloxía (teorías do ser e do devir), a gnoseoloxía (teorías do coñecemento), a semántica (teorías do significado e da verdade) e a filosofía práctica -teorías do valor, da acción, da moral e da política. A lóxica foi absorbida hai tempo pola matemática.\nA filosofía marxista ignora á ciencia aínda que profesa amala. O seu ontoloxía combina a confusa dialéctica hegeliana cun anaco do materialismo decimonónico; a súa gnoseoloxía é empirista e carece de metodoloxía; e a súa ética é utilitaria. É tan concisa, basta e anticuada, que deu para comer a un inúmero decomentaristas, ningún dos cales fixo contribucións orixinais nin axudou ao nacemento de novas ciencias, como a microfísica, as bioloxías evolutiva e molecular, a neurociencia cognitiva, ou sequera a socioloxía.\nEvidentemente, un réxime socialista democrático non debe impor ningunha filosofía particular na esfera privada. Porén, na súa calidade de bo administrador dos bens culturais que debesen ser comúns, ten a obriga de favorecer o avance de todas as ramas da arte e do coñecemento, o científico e o filosófico entre elas. Agora ben, a filosofía avanza só cando investiga e cando interactúa coas demais ramas do coñecemento, desde a matemática e a física até a enxeñaría e o medicamento. Estas, á súa vez, non se desenvolven nun baleiro filosófico, senón que prosperan á calor das filosofías ilustradas, e se estancan ou\nretroceden ante os ataques das oscurantistas. No meu Evaluating Philosophies (Springer, 2012) argüín que o coñecemento avanza a forza de investigar dentro da matriz esbozada no diagrama seguinte:\nO materialismo en cuestión non está contaminado polos dislates da dialéctica hegeliana e afirma que o material se dá a varios niveis, do físico ao social; o realismo concomitante coincide co obxetivismo; o sistemismo afirma que canto existe é un sistema ou parte dun sistema; o cientificismo, que o enfoque científico é o máis fértil; e o humanismo, que o principio moral supremo é Goza da vida e axuda a gozala. Este principio oponse tanto ao individualismo como ao globalismo, en particular o estatismo. Ademais de substituír o culto da morte polo da vida feliz e útil, implica ao secularismo, aínda que non impón o ateísmo.\nLamentabelmente, as facultades de humanidades, en particular as nosas, ignoran o pentágono que empolla ideas novas, en particular as que resultan máis ou menos verdadeiras por ser realistas e sistémicas, por cumprir o programa cientificista, e que non danan por axustarse ao humanismo. En efecto, nesas escolas predominan hoxe quen repiten ou comentan textos herméticos ou retrógrados, como os de Hegel, Nietzsche, Heidegger e os seus imitadores.\nEn resumo, o socialismo auténtico, a diferenza do nominal e do ditatorial, combina a democracia coa cooperación e coa liberdade para pensar e actuar en proveito de todos excepto os parásitos. Realiza así as aspiracións dos filósofos máis avanzados da Ilustración: Holbach, Diderot e Helvétius.\nEtiquetas: anarquismo, filosofia política, fraternidade, I AN Anova, Mario Bunge, marxismo, pós-modernismo, psicologia, Sen Permiso, socialismo, socialismo libertário


baiaedicions – Editorial\nSantiago denega palco e luz para a manifestación do Día das Letras\n16 Maio, 2012 /en Novas /\nO discurso co que culmina a tradicional manifestación que A Mesa pola Normalización Lingüística organiza o Día das Letras Galegas non se lerá desde un palco nin se escoitará por megafonía. O Concello de Santiago denegou o permiso necesario á organización, que mantén a convocatoria “a súa autorización depende da Delegación do Goberno” e leva a decisión ante o xulgado. “Esperamos que diten medidas cautelares, esperamos unha decisión áxil e positiva”, explicou o presidente da Mesa, Carlos Callón, que insiste en que sairán á rúa porque, “aínda sen palco e sen megafonía, hai máis motivos que nunca” para defender o galego.\nO concello denegou onte, a 48 horas da manifestación, a colocación dun escenario na Praza da Quintana, dun cartel informativo na alameda da cidade e a conexión a un punto de luz. O Goberno local alega que a manifestación coincide coas festas da cidade “o xoves festéxase tamén a Ascensión na capital galega” e que na praza onde pide A Mesa instalar un palco xa se autorizou un escenario para que esa noite se celebre o concerto gratuíto organizado cada ano pola Cadea Ser e que normalmente se situaba no Campus Sur universitario. Fontes do concello puntualizan que o permiso para a actuación é “moi anterior” ao da Mesa e que non é posible autorizar outro palco. No caso da toma de luz, que o goberno local denega sen máis explicacións no seu escrito, o concello entende que “non ten sentido” ter ese acceso á electricidade sen un escenario. “O concello permite o acceso á praza, pero non podemos autorizar o palco. Temos que convivir todos. Que coincida este ano coa Ascensión é excepcional”, apuntan desde o Concello. O portavoz da Mesa, con todo, afirma “parece unha burla” non dar a licenza en base ás festas porque “non é a primeira nin será a última vez que o 17 de maio coincide con estes festexos”.\nCallón considera “sorprendente” a decisión sobre unha petición que “sempre é de trámite”. “Desde que A Mesa existe, fai 26 anos, nunca nos atopamos cunha resolución tan disparatada para unha mobilización en defensa do noso idioma. Quérennos deixar sen voz: temos máis razóns que nunca para alzala”, apuntou. Para o presidente da Mesa, o Goberno local de Santiago “ten un problema moi serio coa tolerancia lingüística e cultural” e citou como exemplo o evento deportivo en promoción do idioma, Correlingua, ao que Santiago deixou sen axuda económica este ano.\nA plataforma Queremos Galego, impulsada pola Mesa e conformada por unhas 700 asociacións, mantén a convocatoria de manifestación que co lema “Paremos os ataques contra o galego” sairá da Alameda compostelá ao mediodía e terminará na Praza da Quintana. “A culpa é de Rosalía de Castro por asinar a dedicatoria do primeiro libro contemporáneo en galego un 17 de maio”, ironizou Callón.\nhttps://baiaedicions.gal/editorial/wp-content/uploads/2012/05/maniletrasgalegas.jpg 274 400 patricia http://baiaedicions.gal/editorial/wp-content/uploads/2017/04/logo.gif patricia2012-05-16 09:51:082012-05-16 09:52:39Santiago denega palco e luz para a manifestación do Día das Letras


China 321 Fabricación e fábrica de bobinas de aceiro inoxidable laminadas en quente | Huaxiao\nO aceiro inoxidable 321 é un aceiro de alta resistencia, que é máis resistente ás altas temperaturas que 316L. Ten unha mellor resistencia á corrosión en ácidos orgánicos a diferentes concentracións e temperaturas diferentes, especialmente en medios oxidantes. O aceiro inoxidable 321 úsase a miúdo na fabricación de condutos, envases resistentes aos ácidos e equipos resistentes ao desgaste.\nCapacidade de aceiro inoxidable sino sobre 321 / 321H Quente bobina de aceiro inoxidable laminada , 321 / 321H HRC\n321 Mesmo grao de distinto país\n321 Compoñente químico ASTM A240:\nC：≤0.08 ，Si ：≤0,75 Mn ：≤2.0 ，Cr ：17.0～19.0 ，Ni ：9.0～12.0，　S ：≤0,03 ，P ：≤0,045 N: 0,1, Ti: 5X (C + N) Mín～ 0,70 Máx\n321H compoñente químico ASTM A240:\nC：0.04～0,1 ，Si ：≤0,75 Mn ：≤2.0 ，Cr ：17.0～19.0 ，Ni ：9.0～12.0，　S ：≤0,03 ，P ：≤0,045 N: 0,1, Ti: 4X (C + N) Mín～ 0,70 Máx\nPropiedade mecánica 321 / 321H ASTM A240:\nDescrición sobre o aceiro inoxidable 321 / 321H e comparación co 304 normal\nTanto 304 como 321 son aceiros inoxidables da serie 300 e presentan pouca diferenza na resistencia á corrosión. Non obstante, nas condicións de resistencia á calor de 500-600 graos centígrados, úsase principalmente aceiro inoxidable de material 321. Ademais, un aceiro resistente á calor desenvolveuse especialmente no exterior e chámase 321H. O seu contido en carbono é lixeiramente superior ao de 321, similar ao 1Cr18Ni9Ti doméstico. A cantidade adecuada de Ti engádese ao aceiro inoxidable para mellorar a súa resistencia á corrosión intergranular. Isto débese ao feito de que na fase inicial da produción de aceiro inoxidable, debido a que a tecnoloxía de fundición non era o suficientemente alta como para reducir o contido de carbono no aceiro, só foi posible conseguilo engadindo outros elementos. Co avance da tecnoloxía, foi posible producir variedades de aceiro inoxidable baixo en carbono e ultra baixo en carbono. Polo tanto, utilizáronse 304 materiais. Neste momento, as características da resistencia á calor de 321 ou 321H ou 1Cr18Ni9Ti son evidentes.\n304 é 0Cr18Ni9Ti, 321 baséase en 304 máis Ti para mellorar a tendencia á corrosión intergranular.\nO aceiro inoxidable 321 no que o Ti existe como elemento estabilizador, pero tamén é unha especie de aceiro resistente á calor, é moito mellor que o 316L a alta temperatura. Aceiro inoxidable 321 en ácidos orgánicos de diferentes concentracións, diferentes temperaturas, especialmente no medio oxidante Boa resistencia á abrasión, empregada para facer forros e tubos de transporte para envases de ácido resistentes ao desgaste e equipos resistentes ao desgaste.\nO aceiro inoxidable 321 é un aceiro inoxidable austenítico tipo Ni-Cr-Mo, o seu rendemento é moi similar ao 304, pero debido á adición de titanio metálico, ten unha mellor resistencia á corrosión no límite do gran e resistencia á alta temperatura. Debido á adición de titanio metálico, controla efectivamente a formación de carburo de cromo.\nO aceiro inoxidable 321 ten un excelente rendemento á rotura e resistencia á alta temperatura (resistencia á fluencia). As propiedades mecánicas de tensión son mellores que o aceiro inoxidable 304.\nAnterior: Bobina de aceiro inoxidable laminada en quente de 310 s\nSeguinte: 410 410 bobina de aceiro inoxidable laminada en quente


Educación cingue a "dúas" as unitarias pechadas este curso\nAdvirte que "son inviables centros con tres alumnos por aula"\nO director xeral de Centros e Recursos Humanos da Consellería de Educación, José Manuel Pinal, sinalou que este curso escolar unicamente pecharon "dúas" escolas unitarias no rural e defendeu que, para iso, seguíronse os mesmos criterios que en anos anteriores. "É inviable ter centros con tres alumnos por aula", remarcou.\nEn resposta na Comisión de Educación do Parlamento á deputada de En Marea Luca Chao, que recriminou que co "peche" de servizos neste ámbito as familias ven abocadas a migrar ás cidades, Pinal negou a maior e remarcou que é ao revés: os servizos suprímense cando non hai familias.\nAdemais, Pinal indicou que a revisión de escolarización faise cada curso, algo que "non é novidade" este 2018-2019 que acaba de arrincar, respecto diso do que incidiu en que se fai un "uso responsable dos recursos e unha planificación acorde cos orzamentos para que poidan ser o máis proveitosos".\nApós lembrar que o "despoboamento" non é unha característica nova en Galicia nin propia desta comunidade, xa que tamén a comparten outras comunidades como Asturias ou Castela e León, defendeu que a Xunta "non cambiou" os cocientes "en tempo de crises" nin agora. Deste xeito, dixo que se trata dunha distribución de recursos "equitativa, sempre de forma responsable": "É inviable ter centros con tres alumnos por aula, estariamos a actuar de forma arbitraria".\nCon todo, explicou que a Xunta adopta medidas "para facilitar a escolarización", como un "maior" investimento en transporte escolar (o 25 por cento do transporte escolar de todo o Estado faise en Galicia, dixo) ou incrementar as prazas de comedores escolares, "duplicando o orzamento para a súa gratuidade".\nPECHÁRONSE DOUS, FRONTE A 28 EN 2006\nSobre os datos achegados, lembrou que o pasado ano pecháronse nove escolas unitarias e este curso dous. Con todo, citou o primeiro ano de goberno bipartito, en 2006, para incidir en que, ese curso, foron "28" dunha soa vez.\n"O noso obxectivo é facilitar o máximo posible unha educación de calidade, independentemente da residencia; pero para iso non é necesario ter centros educativos onde o profesorado sexa maior que o número de alumnado", sentenciou.\nA pesar destas explicacións, a deputada de En Marea Luca Chao acusou ao Goberno galego de "desmantelamento no rural" e pediu "cambiar de criterio e de políticas" para fixar poboación no medio rural. "Pecharon menos que o ano pasado, pero van 200 pechados nunha década e neste curso hai 54 aulas menos", subliñou a parlamentaria, quen lamentou que só se cumpran os cocientes "cando resultan rendibles".